Virtsu II tuulepark
Virtsu II tuulepark on tuulepark Eestis, mis asub Pärnu maakonnas Lääneranna vallas Virtsu poolsaarel. Virtsu II tuulepark rajati Lääne maakonnas Hanila vallas 2008. aastal ja esimene tuulik ühendati elektrivõrguga sama aasta aprillis. Samal kuul saavutas tuulepark täisvõimsuse. Virtsu II tuulepargis on kolm 2,3 MW võimsusega Enercon E-70 tüüpi elektrituulikut, tuulepargi koguvõimsus on 6,9 MW. Tuulikud kuuluvad OÜ Nelja Energiale. Virtsu II tuulepargi koguinvesteering oli 7,8 miljonit eurot. Elektrituulikute tootja ja tarnija oli Saksa tootja Enercon GmbH. 336 tonni kaaluv tuulik on 85 meetrit kõrge, rootori läbimõõt on 71 meetrit. Tuulikute kavandatud eluiga on 20 aastat. Virtsu II tuulepargi aastatoodang Koos Virtsu III tuulepargiga hõlmab Virtsu II tuulepark maa-ala suurusega 39 hektarit.